  Майя Бывальцева Шаркан ёросын Шегъян Тыло (Петуньки) гуртозь сюреслэсь люкетсэ тупатӥзы. Коньдон «Кышкыттэм но ӟечлыко автомобиль сюресъёс» йӧскалык ӵектосъя вуиз. Со сярысь ӵектослэн улосвыл офисэзлэн пресс-службаез ивортэ. Якшур-Бӧдья – Шаркан трасса дорысь Шегъян Тылоозь сюрес кемалась ини Россиысь калык фронтлэн «Сӧриськем сюресъёслэн картазы» ӵектосаз шедиз. 2018-тӥ арын отчы сюреслэсь кык люкетсэ пыртӥзы. Соин ик «Кышкыттэм но ӟечлыко автомобиль сюресъёс» йӧскалык ӵектосъя элькун трассаосты бырйыку, элькунысь транспортъя но сюрес возёсъя министерство сое лыдметэ нырысетӥосыз пӧлын пыртӥз «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаезТа дыре 3,2 иськемез выльдэмын. Ужъёс капчиен ӧз мынэ - сюресчиос нюр интыосын сюез воштоно луиз. Сюреслэсь вылзэ векчиятэм изэн но луоен ӵошкытатӥзы, вылаз 2 сӥен асфальтобетон понӥзы. Со сяна, кык дугдылонниос лэсьтӥзы, сюрес пусъён но юбоос пуктылӥзы. Сюреслэсь кылем 6,1 иськемзэ йӧскалык ӵектосъя вуоно арын тупатъяны чакламын. Со 2020-тӥ арын «Кышкыттэм но ӟечлыко автомобиль сюресъёс» йӧскалык ӵектосъя тупатъяно улосвыл сюресъёслэн нырысь-валысь лыдметазы пыриз. Ватсалом, Россилэн азьмуртэз Владимир Путин йӧскалык ӵектосъёсты быдэсъян улсын вань валтӥсь ужрадъёсты но программаосты улонэ пыӵатонъя калыкен, мер огазеяськонъёсын юн кусыпъёс возьыны соосты чаклан уже кыскыны ужпум пуктӥз. Со уж понна кылкутӥсь тӧрлык ёзэсъёслы нырысь ик Огъяросси калык фронтлэн ыстэм муртъёсыз вылэ пыкъяськыны кулэ шуыса пусйиз.  Тегъёс: Авто Шаркан Удмуртия сюресъёс гуртсюресъёс тупатъянужъёс  